cyanic-selkie/wikianc huggingface dataset:
Aleksandrs Ņiživijs
Trenera karjera
Uzreiz pēc spēlētāja karjeras noslēgšanas Ņiživijs kļuva par KHL kluba Rīgas "Dinamo" galvenā trenera palīgu, šajā amatā strādājot nākamās divas sezonas. 2016.—17. gada sezonu Ņiživijs sāka kā Krievijas Jaunatnes līgā spēlējošās HK Rīga galvenais treneris, taču novembra vidū viņa vietā trenera amatā stājās Ronalds Ozoliņš, Ņiživijam darbu turpinot kā viņa asistentam.
Hidrazīns
Hidrazīnu iegūst, amonjaku vai urīnvielu oksidējot ar nātrija hipohlorītu.
2011. gada Monako Grand Prix
2011. gada Monako Grand Prix izcīņa notika 29. maijā Monako. Haotiskā sacīkstē piekto uzvaru sezonā izcīnīja Sebastians Fetels aiz sevis atstājot Fernando Alonso un Džensonu Batonu.
Sermuļu dzimta
Sermuļu dzimta ir ne tikai visdaudzveidīgākā, bet arī viena no vecākajām plēsēju dzimtām. Sermuļu virsdzimtas dzīvnieki dzīvoja jau pirms 40 miljoniem gadu. Tie radās apmēram tajā pašā laikā, kad grauzēji. Tiešais priekštecis mūsdienās dzīvojošām sugām dzīvoja pirms 15 miljoniem gadu.
Mangusti (Herpestidae) un surikati (Suricata suricatta), lai gan ļoti atgādina sermuļu dzimtas dzīvniekus, pieder pie kaķveidīgajiem plēsējiem.
Kopīgās īpašības
Lai arī sermuļu dzimtas dzīvnieki izskatās tik dažādi, tiem visiem ir dažas kopīgas īpašības: kopumā tie ir neliela auguma dzīvnieki ar īsām kājām, mazām, apaļām ausīm un biezu kažoku. Lielākā daļa sermuļu dzimtas dzīvnieki ir dienas dzīvnieki un ir aktīvi visu gadu.
Lielā tautu staigāšana
Migrācija Rietumeiropā
Migrācijas pirmsākumā 5. gadsimta sākumā Eiropu etniski un kultūras ziņā pārstāvēja divas lielas grupas — romieši un barbari, kur pēdējie pamatā bija ķelti, bet vēlāk ģermāņi. 7.—8. gadsimtā šī struktūra bija jau daudz sarežģītāka. Tā, piemēram, mūsdienu Spānija, kas bija romanizēta ķeltu-ibēru zeme, tika lielā mērā ģermāniskota gotu (vestgotu) iebrukuma rezultātā, bet pēc mauru iebrukuma un gotu sakāves 8. gadsimtā Pireneju pussala nonāca islāma ietekmē. Šajā laikā lielā skaitā Spānijā ieceļoja un apmetās arī ebreji, piedodot šai zemei arī savas etniskās un kultūras iezīmes.
Arī Gallijā gallu-romiešu pamatiedzīvotāji tika ģermāniskoti, lai gan šis process noritēja nevienmērīgi. Lielāka ģermāniskošana skāra Gallijas ziemeļaustrumu daļu, mazākā mērā dienvidrietumus (mūsdienu Gaskoņa). Mūsdienu Vācijas teritorijā turpinājās rietumģermāņu un austrumģermāņu sadalīšanās, pārsvaru iegūstot pirmajiem.
Roš Hašana
Talmūdā rakstīts, ka Dievs Roš Hašanā atver trīs uzskaites grāmatas. Vienā ir taisnīgie, otrā grēcinieki, bet trešajā ir cilvēki, kuros ir nedaudz no grēka un taisnīguma. Taisnīgo vārdi uzreiz tiek ierakstīti dzīvo grāmatā, un Dievs tiem dod vēl vienu dzīves gadu. Grēcinieki tiek izdzēsti no dzīves grāmatas, bet "vidus" cilvēkiem tiek dotas desmit dienas, kuru laikā nožēlot iepriekšējā gada grēkus. Ja viņi to paveic, tad tiek ierakstīti dzīves grāmatā.
Svētku vēsture
Ņemot vērā ebreju un gregoriāņu kaledāra atšķirības, agrākais Roš Hašana datums var būt, kā 1899. gadā, un vēlākais, kā 1967. gadā.
Džekijs Robinsons
Savu pēdējo spēli MLB viņš aizvadīja 1956. gada 10. oktobrī. Pēc karjeras beigām viņš tika iekļauts MLB visa gadsimta izlasē un 1962. gadā tika uzņemts Nacionālajā beisbola slavas zālē. Par viņa uzņemšanu bija par 77,5% balsotāju.
MySQL
MySQL programmētāju kopiena ir radījusi dažāda veida MySQL koda atzarus, piemēram, Drizzle, OurDelta, Percona Server, un MariaDB. Visi šie atzari jau pastāvēja brīdī, kad Sun un MySQL AB pārpirka uzņēmums Oracle.
Lokalizācija
Sākot ar MySQL 4.1 versiju tajā ir iekļauta jauna kodēšanas un šķirošanas sistēma. Lietojot Windows 1251 kodējumu, pirms SQL instrukciju izpildes nepieciešams iestatīt savienojuma kodējumu izmantojot operatorus:
Produkta vēsture
Finansiālu grūtību dēļ uzņēmums tiek paŗdots Sun Microsystems 2008. gada 27. novembrī. Šajā laikā tiek izstrādātas vēl pāris versijas — 5.1—6.0
Dižona
Vēsture
Dižonai ir sena vēsture, tā sākās Senās Romas laikos (pilsētas nosaukums toreiz bija Divio), kad tā bija izvietojusies starp Lionu un Parīzi. Dižona bija Burgundijas hercogistes galvaspilsēta, tā bija Burgundijas hercogu mājvieta laika posmā no 11. gadsimta sākuma līdz 15. gadsimta beigām. Tolaik Dižona bija viens no Eiropas lielākajiem mākslas, mācību un zinātnes centriem.
Izglītība
Dižonā atrodas Burgundijas Universitāte (agrāk zināma kā Dižonas Universitāte), kā arī Burgundijas Biznesa skola.
Koala
Koalu variācijas
Koalai mūsdienās ir pieņemts, ka nav pasugu, lai gan kādreiz tika izdalītas 4 pasugas (P. cinereus cinereus, P. cinereus victor, P. cinereus adustus un P. cinereus aurum). Dienvidos dzīvojošās koalas ir lielākas kā tās, kas dzīvo ziemeļos. Tām ir garāks, mīkstāks un biezāks kažoka matojums. Krāsa ir tumšāka, bieži ar šokolādes brūnu muguru un priekškājām, toties ausis ir gaišākas un pūkainākas. Tās vidējais svars ir 12 kg tēviņiem un 8,5 kg mātītēm. Vidējais ķermeņa garums tēviņiem ir 78,2 cm, mātītēm 71,6 cm. Ziemeļos dzīvojošās Kvīnslendas apkārtnes koalas ir mazākas, tēviņa vidējais svars ir 6,5 kg, mātītei 5 kg. Vidējais ķermeņa garums tēviņiem 70,5 cm, mātītēm 68,7 cm. Kažoka krāsa ir gaiši pelēka. Matojums ir īsāks un plānāks. Vēl ir sastopamas koalas ar zeltainu kažoku, kuras mēdz saukt par zelta koalām. Variācijām nav noteiktas ģeogrāfiskas robežas, tās plūstoši nomaina viena otru un katrai koalai var būt individuāls kažoka tonis. Ir sastopamas arī baltas koalas.
Taisne
Taisnes pamatīpašības
Taisnes pamatīpašības ir šādas:
Otrā pasaules kara kritušo padomju karavīru Brāļu kapi Jēkabpils pilsētas kapsētā
Otrā pasaules kara kritušo padomju karavīru Brāļu kapi Jēkabpils pilsētas kapsētā ir vieni no Brāļu kapiem Jēkabpilī, kas atrodas Jēkabpils pilsētas kapsētā.
Patukseti
Svētceļnieki
Pirms nāves Skvanto palīdzēja angļu svētceļniekiem izveidot Plimutas koloniju. Lai vai kādu motīvu vadīts, viņš ar lielu pacietību un laipību apmācīja angļus visam kas bija nepieciešams, lai tie izdzīvotu svešajos apstākļos. Pateicoties angļu valodas zināšanām, Skvanto bija starpnieks starp vampanoagu Augstāko sačemu Ousamekuinu un plimutiešiem, veicinot draudzīgu attiecību izveidošanos divu tik ļoti dažādu kultūru starpā.
Satellites LV
Kuba
Grupa sastāvēja no Toma Ostrovska, Mareka Amerika, Jāņa Žildes, Martineza Gonzalesa un Arņa Račinska.
Patukseti
Pateicības diena
1621. g. vampanoagi un svētceļnieku vietā, kur vēl nesen atradās patuksetu ciems, svinēja kopīgus ražas novākšanas svētkus, kas ir pazīstami kā pirmā Pateicības diena. Tā kļuva par draudzības un sadarbības simbolu indiāņu un eiropiešu starpā. Gan kā pēdējais patuksets, gan kā starpnieks Skvanto daudz paveica, lai šie svētki būtu iespējami.
Kannas
Kannas (fr) ir pilsēta Piejūras Alpu departamentā, Provansas-Alpu-Azūras Krasta reģionā, Francijas dienvidaustrumos. Pilsētā 2019. gadā dzīvoja 74 545 iedzīvotāju. Kannas ir vislabāk pazīstamas kā viena no pasaulē slavenākajiem un ievērojamākajiem kinofestivāliem Kannu kinofestivāla norises vieta. Tāpat tā ir slavena ar dažādajiem luksusa klases veikaliem, restorāniem un viesnīcām.
Jons Basanavičs
Jons Basanavičs (lt; dzimis, miris ) bija lietuviešu vēsturnieks, folklorists, aktīvists, nozīmīgs Lietuvas nacionālās atmodas dalībnieks un publicists (pirmās avīzes lietuviešu valodā Aušra dibinātājs). Viņš bija arī Lietuvas zinātnieku biedrības dibinātājs un priekšsēdis. Par savu ieguldījumu neatkarīgas Lietuvas atjaunošanā Basanavičs bieži tiek saukts par „tautas patriarhu” (lt).
Pēteris Čevers
Pēteris Čevers (dzimis, miris ) bija Latvijas armijas karavīrs, Latviešu leģiona kapteinis, nacionālais partizāns (no 1945. gada 9. maija), nacionālo partizānu grupas komandieris (1948.—1950.).
Latvijas Televīzijas augstceltne
Vēsture
Līdzās Zaķusalas televīzijas tornim, Latvijas Televīzijas augstceltne ir viens no diviem Zaķusalas televīzijas kompleksa objektiem. No TV ļaudīm tika izveidota komisija piecu cilvēku sastāvā, kas uzraudzīja tehnoloģiski sarežģīto būvi. Kompleksa būves vārdā visi Zaķusalas iedzīvotāji saņēma labiekārtotus dzīvokļus jaunajos Rīgas mikrorajonos, galvenokārt Ķengaragā. Pirms būvniecības darbu uzsākšanas salā nojauca gandrīz visas mājas, ielu tīklu un kuģīšu piestātnes, jo satiksmi uz salu nodrošināja jau uzbūvētais Maskavas tilts. TV ēkas celtniecībā izmantotas Somijā ražotas alumīnija konstrukcijas un stikla paketes. Pārējās ēkas apdarei nepieciešamās detaļas tika ražotas uz vietas. Tā kā ielu tīkla vairs nebija, visā salā tika piešķirtas adreses Arvīda Pelšes krastmala (tagad Zaķusalas krastmala).
Aleksandrs Vlasovs
Aleksandrs Vlasovs (dzimis Daugavpilī) ir Latvijas futbola vārtsargs, 1. Daugavpils BJSS audzēknis. Pašlaik karjeru beidzis.
Matrica
Matrica ir matemātisks objekts — reālu vai kompleksu skaitļu masīvs, kur skaitļi izvietoti taisnstūra veida tabulā. Ar matricām var veikt algebriskas operācijas (saskaitīšana, atņemšana, reizināšana u.c.). Matricas, kurām ir tikai viena rinda vai viena kolonna, sauc par vektoriem. Skaitļu masīvus, kuriem ir vairāk kā divas dimensijas, sauc par tenzoriem.
Matricu reizināšana
Divas matricas var sareizināt savā starpā, ja pirmās matricas kolonnu skaits ir vienāds ar otrās matricas rindu skaitu. Reizinājuma rezultātā tiek iegūta matrica, kuras rindu skaits ir vienāds ar pirmās matricas rindu skaitu, bet kolonnu skaits ir vienāds ar otrās matricas kolonnu skaitu. Lai aprēķinātu reizinājuma rezultātā iegūtās matricas elementu ar koordinātām (i, j), sareizina pirmās matricas i-tās rindas pirmo locekli ar otrās matricas j-tās kolonnas pirmo locekli, līdzīgi rīkojas ar pārējiem i-tās rindas un j-tās kolonnas locekļiem un to reizinājumus saskaita. Šo likumu var pierakstīt šādi:
Afganistānas Demokrātiskā Republika
Vara
Valsti pārvaldīja Revolucionārā padome un tās ieceltais Ministru kabinets. Valsts faktiskais vadītājs bija RP priekšsēdētājs.
Attiecības ar PSRS
Pēc Aprīļa revolūcijas VDK padomnieku palīdzību izmantoja Afganistānas drošības dienests. Tarakī vadītās valdības ministriem katram bija savs padomnieks, kuri piedalījās valdības sēdēs, piedalījās jautājumu apspriešanā, valdības un partijas programmu izstrādāšanā.
Ziemeļu polārais loks
Ziemeļu polārais loks atrodas 66°33′39″ (66,56083°) uz ziemeļiem no ekvatora. Viss apgabals, kas atrodas uz ziemeļiem no ziemeļu polārā loka, tiek saukts par Arktiku, bet uz dienvidiem no tā atrodas ziemeļu puslodes mērenā josla ar mērenu klimatu. Analoga paralēle dienvidu puslodē ir dienvidu polārais loks.
Renda
Vēstures avotos Rendas vārds pirmo reizi minēts 1230. gadā. Apdzīvotā vieta izveidojusies pie Lielrendas muižas (Groß-Rönnen) centra. 1933. gadā Rendai piešķirts biezi apdzīvotas vietas (ciema) statuss. Rendā atrodas pagasta pārvalde, Kuldīgas 2. vidusskolas Rendas filiāle — ekoskola, kultūras nams, bibliotēka, pasts, luterāņu baznīca. Kultūras pieminekļi ir Rendas pilskalns, Lielrendas muižas komplekss un Rendas mācītājmuiža, dabas pieminekļi — Īvandes ūdenskritumi un Rendas velna laiva.
Zīda ceļš
Vēsture
Savu nosaukumu šis senais tirdzniecības ceļš ieguva 1877. gadā, kad pirmo reizi ceļu par Zīda ceļu nodēvēja vācu ceļotājs un ģeogrāfs Ferdinands fon Rihthofens.
Griškānu pagasts
Ezeri
Bižas ezers, Križutu ezers
Sabiles pilskalns
Vēsture
Pēc Livonijas ordeņa likvidācijas 1563. gadā Sabiles pils bija tuvu sabrukšanai. Ir rakstītas liecības, ka 1600.—1604. gadā Kurzemes hercogam Frīdriham esot lūgta atļauja izlietot pils akmeņus baznīcas remontam un iežogojuma celšanai. 1794. gada J. K. Broces zīmējumā vēl ir redzamas nelielas Sabiles pils drupas. 20. gadsimtā ordeņpils vietu apbūvēja ar jaunām ēkām.
Ķeipene
Ķeipene ir ciems Ogres novada Ķeipenes pagastā, pagasta centrs. Izvietojies autoceļu P4 un P32 krustojumā uz dienvidiem no slēgtās Rīgas—Ērgļu dzelzceļa līnijas 42 km no novada centra Ogres un 77 km no Rīgas. Ķeipenē atrodas pagasta pārvalde, pamatskola, bērnudārzs, tautas nams, bibliotēka, pasts, divi veikali. Apdzīvotā vieta izveidojusies pie bijušās Jaunķeipenes muižas (Neu-Kaipen) centra, sākusi augt līdz ar dzelzceļa stacijas atvēršanu, vēlāk — kā padomju saimniecības «Ķeipene» ciemats.
Paralēle
Svarīgākās paralēles uz Zemes ir šādas:
Ziemeļu tropu loks
Ziemeļu tropu loka atrašanās vieta ir mainīga, jo tas atkarīgs no Zemes ass slīpuma, kurš savukārt mainās sarežģītas Zemeslodes kustības dēļ.
Suntaži
Vēsture
Livonijas kara laikā 1566. gadā Suntažu pilsnovadu ieguva pēdējais Rīgas domdekāns Jakobs Meks. Mainoties varām un gadsimtiem, bijusī pils, 1816. gadā muiža nonāca Hānenfeldu dzimtas īpašumā. Pirmā pasaules kara laikā Hānenfeldi aizbrauca uz Vāciju.
Zinātņu akadēmijas augstceltne
Sākotnēji ēka tika projektēta kā Kolhoznieku nams, bet pēc celtniecības pabeigšanas tā tika nodota LPSR Zinātņu akadēmijas rīcībā. Augstceltņu būvniecības praksē Zinātņu akadēmijas ēkā pirmo reizi PSRS tika lietotas saliekamās dzelzsbetona konstrukcijas. Kompozicionālā uzbūve ar kāpņveida formu salikumu bija tuva daudzajām tālaika augstceltnēm, tomēr arhitekti mēģināja pielāgot ēku Vecrīgas torņu smailēm. Ēkā bez daudzajām darba telpām ir konferenču zāle ar 1 000 vietām. Ārējā apdarē izmantotas dabiskā un mākslīgā akmens plātnes, kas sūtītas no Krievijas — katra atsevišķi iepakota polietilēna plēvē.
Vēsture
Realitātē tā arī neviena diena netika izmantota šai idejai. Kad celtniecība tuvojās beigām, jau pēc Staļina nāves, kļuva skaidrs, ka kolhoznieki nevar atļauties apsaimniekot namu. Turklāt ap šo laiku jaunais padomju valsts līderis Ņikita Hruščovs bija izlēmis, ka lauksaimniecības zinātnei jāattīstās laukos, nevis galvaspilsētā.
RBMK
AES ar RBMK reaktoriem
Leģenda:
Silenieki
Silenieki var būt:
Ekmanis
Ekmanis (de; sieviešu dzimtē Ekmane) ir vācu cilmes uzvārds. Cilvēki ar šo uzvārdu:
Dienvidu tropu loks
Tādos pašos ziemeļu platumos atrodas arī Ziemeļu tropu loks. Visa teritorija, kas atrodas uz dienvidiem no dienvidu tropu loka un līdz dienvidu polārajam lokam, ir mērenā josla ar mērenu klimatu.
Deivids Arčuleta
Deivids Džeimss Arčuleta (en; dzimis Maiami, Floridas štatā, ASV) ir amerikāņu popdziedātājs un dziesmu autors.
Heincs Pīrangs
Heincs Pīrangs (vācu: Heinz Heinrich Gerhard Pirang, 1876-1936) jeb Heinrihs Gerhards Pīrangs bija latviešu cilmes vācbaltu arhitekts un arhitektūras vēsturnieks. Rīgas Politehniskā institūta, Baltijas Tehniskās augstskolas un Rīgas Herdera institūta mācībspēks, Rīgas arhitektu biedrības priekšnieks (1932).
Rolands
Rolands (franku: *Hrōþiland) ir leģendārs 8. gadsimta franku bruņinieks, varonis karolingu dinastijas karaļa Kārļa Lielā laikā. Franku cīņās ar pagāniem un musulmaņiem pakāpeniski sāka veidoties krustnešu tradīcijas, kas pilnībā noformējās vēlākajos Krusta karos Tuvajos Austrumos. Leģenda par Rolandu atspoguļo krustnešu un Krusta karu ideoloģijas pirmsākumus, kur saplūst varonības un drošsirdības patoss ar reliģisku fanātismu.
Ēģiptes piramīdas
Ēģiptes piramīdas ir izcili Senās Ēģiptes arhitektūras pieminekļi — milzīgas piramidālas formas akmens būves, kas kalpoja par faraonu kapenēm. Heopsa piramīda ir viena no "Septiņiem pasaules brīnumiem". Senākā zināmā Ēģiptes piramīda ir Džosera piramīda.
Sventokšiskas vojevodiste
Administratīvais iedalījums
Visi apriņķi nosaukti apriņķa centru vārdā, izņemot:
Pilsētas
Vojevodistē ir 31 pilsēta (treknināta 1 pilsēta ar apriņķa tiesībām):
Mūks
Mūki ir raksturīgi dažādiem kristietības, hinduisma un budisma novirzieniem. Mūki pirmo reizi minēti 1. gadsimtā pirms mūsu ēras budismā, kopš 3. gadsimta mūki ir sastopami arī kristietībā (mūku nav tikai protestantismā).
Embūtes pilskalns
Embūtes pilskalns (arī Kuršu pilskalns jeb Induļa pilskalns) atrodas Lankas upītes labajā krastā Dienvidkurzemes novada Embūtes pagastā Kurzemē.
Karolingu dinastija
Karolingu impērijas veidošanās
806. gadā Kārlis Lielais sadalīja impēriju starp dēliem: Luijs kļuva par Akvitānijas un Burgundijas karali, Pipins par Itālijas un Vācijas karali, bet Kārlis par Neistrijas, Austrazijas un Vācijas ziemeļos no Donavas karali. 9. gs. otrā puse un liela daļa 10. gs. pagāja iekšējās jukās, cīņā par varu starp dažādām augstmaņu frakcijām un dinastijām, kā arī visai vāji organizētā aizsardzībā pret vikingu uzbrukumiem.
Inguna Rībena
Inguna Rībena (dzimusi ) ir latviešu arhitekte, politiķe un bijusī modele. Bijusi Latvijas kultūras ministre (2002—2004). Bijusi sešu Saeimas sasaukumu deputāte.
Krastu ciems
Krastu ciems var būt:
Tūmuži
Tūmuži ir ciems Rēzeknes novada Vērēmu pagastā pie autoceļa A13 starp Sondoriem un Veremēm. Tūmužos atrodas Rēzeknes 13. autobusa galapunkts.
Kuņas dēls
"Kuņas dēls" ir 1995. gadā izdots trimdas rakstnieka Jura Rozīša debijas romāns, kas ieņēma 1. vietu otrajā "Karoga" un Raimonda Gerkena grāmatu konkursā. Romānam par pamatu izmantots mīts par Kurbadu. Romānā satīriskā veidā aprakstīta latviešu dzīve trimdā. Juris Rozītis romānu sāka rakstīt 1984. gadā un pabeidza tikai 1980. gadu beigās. Romāns atkārtoti izdots 2005. gadā.
Rubeņi (Rubenes pagasts)
Apdzīvotā vieta izveidojusies pie bijušās Rubines (Rubeņu) muižas (Rubinen). 1933. gadā Rubenei piešķirts biezi apdzīvotas vietas (ciema) statuss. Rubeņos atrodas pagasta pārvalde, pamatskola, kultūras nams, bibliotēka, katoļu baznīca.
2010. gada ziemas olimpiskās spēles (3. diena)
Ātrslidošana
23:00 - 00:50 - Sievietes, 3000 metri, fināls
1998. gada referendums par Pilsonības likumu
Priekšvēsture
1998. gada 22. jūnijā Saeimā tika pieņemti grozījumi Pilsonības likumā, kas atviegloja naturalizāciju un pieļāva pēc 1991. gadā dzimušo nepilsoņu un bezvalstnieku bērnu reģistrāciju par Latvijas pilsoņiem. Pret šiem grozījumiem iestājās vairāku labējo partiju Saeimas deputāti, un bija savākts referenduma rīkošanai nepieciešamais vēlētāju parakstu skaits.
Mišela Obama
Mišela Obama (en; dzimusi Čikāgā, Ilinoisas štatā, ASV) ir amerikāņu juriste, rakstniece un bijusī ASV pirmā lēdija. M. Obama ar 44. ASV prezidentu B. Obamu ir precējusies kopš 1992. gada, viņiem ir divas meitas. M. Obamas brālis Gregs Robinsons ir Oregonas štata universitātes basketbola komandas Oregonas štata "Beavers" galvenais treneris.
Odilons Redons
Redons sāka apgūt zīmēšanu 15 gadu vecumā, taču pēc tēva vēlēšanās pievērsās arhitektūrai. Viņam tomēr neizdevās iestāties Parīzes École des Beaux-Arts, tāpēc viņš aizsāka darboties tēlniecībā un grafikā. Redons vēlāk mācījās pie Žana Leona Žeroma, Rodolfa Bresdēna un Anrī Fontēna-Latūra. Pēc Francijas-Vācijas kara, kurā cīnījās arī Redons, viņš pārcēlās uz Parīzi. Pirmais viņa darbs, kas guva atsaucību, bija "Ūdeņus sargātājs gars", un gadu vēlāk — 1879. gadā — Redons publicēja savu pirmo litogrāfiju albumu "Sapnī". 1890. gados Redons sāka izmantot pasteļkrītiņus un eļļas krāsas, ar ko darbojās līdz pat mūža beigām.
Kārlis Lielais
Valdīšanas raksturojums
Lai gan Kārlis Lielais pats bija lasīt un rakstīt nepratējs, viņš veicināja izglītības attīstību, atbalstīja senu manuskriptu vākšanu, mācību, vēstures u.c. grāmatu izdošanu. Tādēļ šīs Kārļa Lielā aktivitātes var uzskatīt par pirmo Eiropas kultūras renesanses iezīmi.
2010. gada ziemas olimpiskās spēles (4. diena)
Ātrslidošana
01:30 - 04:50 - Vīrieši, 500 metri, fināls
Hokejs
Sieviešu turnīrs
Arhajs
Arhajā veidojās pirmās ģeosinklināles, kurās nogulsnējās vulkāniskās lavas un terigēnais materiāls, kas izgulsnējās jūrās no apkārtējiem sauszemes apgabaliem. Ieži tika pakļauti granitizācijai, metamorfizācijai un krokošanai. Veidojās pirmās kalnu grēdas. Izveidojās pirmās lielās platformas (Austrumeiropas, Sibīrijas, Ziemeļamerikas, Antarktīdas u.c.), kuras sadalīja ģeosinklināļu joslas.
Arhaja ieži mūsdienās ir metamorfizēti, tam raksturīgi gneisi, migmatīti, marmori, kristāliskie slānekļi. Zemes garozas visvecākie ieži ir sastopami vecāko platformu pamatnēs, bet virspusē redzami Baltijas, Podolijas, Aldānas, Anabaras u.c. vairogos. Arhaja nogulumieži kalnu rajonos sastāv galvenokārt no drupu iežiem, kas veidojās sadēdot lavām. Tādēļ granīti, gneisi, vizlu, hlorītu un talka slānekļi mijas ar bāziskas lavas starpkārtām. Arhaja okeānu ūdeņi saturēja daudz hlorīdu un karbonātu, kā rezultātā radās pirmie kālija hlorīda, magnija, dzelzs un mangāna karbonātu nogulumi.
Verdzība Romas impērijā
Izmaiņas
Kolonu darbs m.ē. sākumā un vēlākos gadsimtos (II-III gs.) izspieda daudz neefektīvāko vergu darbu un verdzība pakāpeniski sāka izzust pati no sevis. Bez privātīpašnieku saimniecībām ļoti daudz zemes piederēja arī imperatoram personīgi. Katrā provincē tam piederēja milzīgas latifundijas (saltusas), kuras apstrādāja koloni. Bez šīm saltusām imperatoriem piederēja arī milzīgas saimniecības, kurās bija nodarbināti simtiem vergu. Imperatori bija lielākie vergu īpašnieki impērijā un tos neuztrauca vergu trūkums tirgū - imperatora latifundijām vergi atradās vienmēr. Tāpēc vergu darbs imperatoru īpašumos tika izmantots vēl tad, kad privātie zemes īpašnieki jau bija no tā atteikušies.
Jaunjelgavas rajons
Teritoriālās izmaiņas
Rajonu likvidējot, Jaunjelgavas pilsētu un Daudzeses, Grebļu, Seces un Sērenes ciemus pievienoja Jēkabpils rajonam, Valles (daļu), Birzgales un Daugaviešu ciemus — Baldones rajonam, Krastu, Krūmiņciema, Kurmenes, Taurkalnes un Valles (daļu) ciemus — Bauskas rajonam.
Suntažu pagasts
Purvi un citi mitrāji
Vispurvainākā ir Suntažu pagasta R daļa. Te pie Glāznieku dārzkopības ciemata atrodas Žļaugu purvs. Pašos galējos rietumos pagasta teritorijā nedaudz iesniedzas arī Lielkangaru purvs, kas drīzāk savā nomalē atgādina zālveida mitrāju, klānus.
Preses nams
Vēsture
Pirmajā stāvā centrālajā daļā un pagrabstāvā izvietots plašs vestibils ar pasta nodaļu, sludinājumu pieņemšanas punktu, kiosku "Soyuzpechat", 2 ēdamzāles (dienas un diennakts), kafejnīca "Zebra", tam piekļaujas iekšējais pagalms ar ieeju konferenču zālē ar 600 sēdvietām, tāpat arī bibliotēka 20 stāvā. Visa kompleksa ārējai apdarei izmantoti šokbetona paneļi. Interjerā dominē dabiskais akmens, savukārt konferenču zālē koka apdare.
Cjiņu dinastija
Impērija
Vairāki atentāta mēģinājumi pastiprināja Cjiņa Šihuana paranoju un vēlmi dzīvot mūžīgi, viņš mira 210. gadā p.m.ē. ceļā uz austrumiem nemirstības eliksīra meklējumos. Cjiņa Šihuana kapa vietu atklāja 1974. gadā, atrokot tūkstošiem terakotas karavīru figūru. (skat. Terakotas armija).
Artūrs Silagailis
Artūrs Silagailis (dzimis ) ir bijušais latviešu futbola aizsargs.
Alfrēds Lielais
Biogrāfija
Tomēr cīņa ar dāņiem ar to vēl nebeidzās. Viņi 893. gadā atsāka plašu ofensīvu un cīņas turpinājās vairākus gadus pēc kārtas. Veseksas ķēniņvalsts tomēr bija jau pietiekami nostiprinājusies un dāņu uzbrukumus ne tikai izturēja, bet soli pa solim atņēma tiem visu Anglijas teritoriju, izņemot Nortumbrijas ķēniņvalsti, kas tika pievienota Anglijai tikai Edreda valdīšanas laikā 954. gadā.
Vēsturiskā nozīme
Arī citi anglosakšu ķēniņi aizstāvēja savas zemes pret vikingu iebrucējiem. Tomēr Alfrēds bija vienīgais, kas to darīja veiksmīgi. Tādēļ, ap viņu arvien vairāk sāka pulcēties citi vietējie valdnieki ar savu karaspēku. Ar to sākās Anglijas teritoriālā un politiskā apvienošanās. Alfrēds bija ne tikai veiksmīgs militāro kampaņu organizētājs un vadītājs. Viņš savā valstī bija arī sistemātiskas izglītības iniciators. Būdams pats labi izglītots, viņš senangļu valodā pārtulkoja tā laika svarīgākos darbus vēsturē, filozofijā, jurisprudencē.
Hidajets Turkoglu
2013. gada februārī tika pieķerts aizliegtā steroīda metenolona lietošanā, saņēma 20 spēļu diskvalifikāciju un šajā sezonā "Magic" sastāvā vairs laukumā neizgāja.
Galminieces (glezna)
Nosaukums
Madrides karaliskās pils inventārā glezna parādās ar nosaukumu "Ģimenes glezna" (El cuadro de la familia). Vēlāk — 1843. gadā — Prado muzeja katalogā tās nosaukums atzīmēts kā "Galminieces" (Las Meninas), un arī mūsdienās to parasti pazīst ar šādu nosaukumu. Tas aizgūts no gleznotāja un rakstnieka Asisklo Antonio Palomino de Velasko gleznas apraksta. Savā darbā Museo pictórico viņš rakstīja, ka "mazo infanti pavada divas jaunkundzītes, tās ir divas meninas". Vārds "menina" ir portugāļu izcelsmes (portugāļu valodā tas nozīmē "meitene") un apzīmē sievišķu pāža ekvivalentu. Šādi dēvēja dižciltīgo meitas, kas bija infanšu galma dāmas, taču tikai līdz brīdim, kad viņas tika ievestas sabiedrībā, tā kā menina apzīmē tikai ļoti jaunas galma dāmas.
Radīšanas vēsture
Visplašākā informācija par gleznas radīšanas vēsturi atrodama Antonio Palomino plašajā un detalizētajā Velaskesa biogrāfijā. Tajā minētie fakti balstās uz Huana de Alfaro stāstījumu; viņš bija Velaskesa māceklis pēdējos mākslinieka dzīves gadus.
Interpretācijas
Filozofs Mišels Fuko gleznu interpretē sava darba "Lietu kārtība" ievadā. Tajā viņš raksta, ka šajā gleznā parādās pirmās jaunas epistēmas iezīmes Eiropas mākslā, jo glezna pieļauj skatītāja kļūšanu par neatkarīgu figūru.
Du riechst so gut
Šis singls tika pārizdots 1998. gadā ar nosaukumu Du riechst so gut '98 kopā ar jaunu videoklipu.
Levenšteina attālums
Piemēram, attālums starp virknēm "SĀKUMS" un "PĀRIS" ir 4:
Šāda attāluma jēdzienu 1965. gadā ieviesa krievu zinātnieks Vladimirs Levenšteins, kura vārdā tad tas tika arī nosaukts. Levenšteina attālumu lieto simbolu virkņu salīdzināšanai, piemēram, valodniecībā (pareizrakstības pārbaude) un bioinformātikā (gēnu meklēšana).
Levenšteina attāluma atrašana
Matricas aizpildīšana. Tukšā šūnā ierakstāmo vērtību nosaka pēc trim skaitļiem, kas atrodas blakusesošajās šūnās pa kreisi, uz augšu un pa diagonāli pa kreisi un uz augšu, kā arī diviem simboliem tukšajai šūnai atbilstošajās virkņu šūnās.
Saūda Arābijas pilsētu uzskaitījums
Visas Saūda Arābijas pilsētas ar iedzīvotāju skaitu virs 500 000 iedzīvotājiem 2006.gadā (dati - http://www.world-gazetteer.com).
Austrālijas Nacionālā bibliotēka
Vēsture
Austrālijas nacionālajām kolekcijām ir salīdzinoši jauna vēsture - to aizsākumi meklējami ~200 gadus senā pagātnē, kad līdz ar Lielajiem Ģeogrāfiskajiem atklājumiem aizsākas eiropiešu kolonizācija Austrālijas kontinentā. Pirmo koloniju nodibina angļi 1788. gadā, un līdz pat 19. gs. vidum Austrālija bija beztiesīga katorgas zeme. 19. gs. otrajā pusē zelta drudža laikā strauji pieaug Austrālijas iedzīvotāju skaits un līdz ar to attīstās arī ekonomika. Par sistemātisku nacionālo kolekciju uzkrāšanu var sākt runāt kopš 1901. gada, kad nodibinājās Austrālijas Savienība (Commonwealth of Australia) un tika izveidota Parlamentārā bibliotēka (Parliamentary Library), kuras funkcijās atspoguļojās nacionālajām bibliotēkām raksturīgas iezīmes. Kopš tā laika bibliotēkas Austrālijas kolekcijas attīstījušās kā nācijas vissvarīgākais resurss Austrālijas kultūras mantojuma materiāliem. 1960. gadā Austrālijas Nacionālā bibliotēka formāli tiek nodalīta no Parlamentārās bibliotēkas, tās jaunā ēka galvaspilsētā Kanberā tiek atklāta 1968. gada augustā.
Reksa Nana Kivella kolekcija
Viena no patiesi lieliskām Nacionālās bibliotēkas kolekcijām ir Jaunzēlandē dzimušā Reksa Nana Kivella (1898-1977) kolekcija, kurš lielāko sava mūža daļu pavadījis Londonā kā mākslas dīleris. Kolekcija satur ~ 15 000 nosaukumu, kuri visi ir kataloģizēti un pieejami pētniekiem. Veidojot savu kolekciju, Kivells vāca ilustrācijas, manuskriptus un drukātus materiālus par senāko Austrālijas, Jaunzēlandes un Klusā okeāna salu vēsturi, kas attiecas uz šo reģionu atklāšanu, izpēti un kolonizāciju. Tajā, piemēram, ietilpst kapteiņa Semjuela Vallisa (Samual Wallis) skices, kas tapušas viņa ceļojuma pa Kluso okeānu laikā 1767. gadā, kā arī daudzi materiāli saistīti ar kapteiņa Džeimsa Kuka trīs ceļojumiem. Daudzos kolekcijās ietvertajos materiālos dokumentēts eiropiešu kolonizācijas progress šajos reģionos. Apmēram 8000 ilustrētu darbu no Kivella kolekcijas ir digitalizēti un apskatāmi tiešsaistē bibliotēkas attēlu katalogā.
Heinrihs Skuja
Biogrāfija
Pirmā pasaules kara laikā devās bēgļu gaitās un apmetās Baku, kur strādāja par tehniķi - zīmētāju. Brīvības cīņu laikā atgriezās Latvijā. 1920. gada pavasarī tika mobilizēts par zīmētāju Armijas virspavēlnieka štāba tehniskajā daļā. 1922. gadā demobilizējās un iestājās LU Matemātikas un dabaszinātņu fakultātes dabaszinātņu nodaļā par brīvklausītāju. Šeit viņš ieguva godalgu par darbu “Mērsraga - Ragaciema piekrastes aļģu flora” un viņu ieskaitīja Dabaszinātņu nodaļas studentu skaitā. 1929. gadā ar augstu novērtējumu H. Skuja pabeidza studijas. Turpinot strādāt Latvijas Universitātē, Skuja veica plašus Latvijas aļģu pētījumus. Pateicoties viņa pētījumiem, Latvijā zināmo aļģu sugu skaits palielinājās no 200 līdz 2300 sugām. H. Skuja Latvijā aprakstīja 50 jaunas, līdz šim zinātnei nezināmas aļģu sugas, 17 jaunas ģintis un 2 dzimtas. Viņš periodiski publicējās zinātniskajos izdevumos, galvenokārt "LU Botāniskā Dārza Rakstos". Par sasniegumiem aļģu pētījumos H. Skuja saņēma vairākus apbalvojumus (Kultūras fonda prēmija - 1929. gadā un Krišjāņa Barona prēmija - 1927. gadā). H. Skujas spējas ātri atpazīt un noteikt aļģes pamanīja ārvalstu zinātnieki un piedāvāja noteikt dažādu ekspedīciju vākumus. Piemēram, Vīnes Universitāte atsūtīja uz Rīgu Ķīnas ekspedīciju vākumus. 1943. gada 14. oktobrī H. Skuja aizstāvēja doktora disertāciju "Pētījumi par Ķīnas, sevišķi tās dienvidrietumu daļas aļģu floru un veģetāciju”.
6. autobusu maršruts (Rēzekne, līdz 2011)
Atbrīvošanas alejas rekonstrukcijas laikā
Sakarā ar Atbrīvošanas alejas rekonstrukcijas darbiem, no 2011. gada 14. marta sabiedriskā transporta kustība tika novirzīta uz Dārzu ielu, ka rezultātā 6. autobusu maršruts arī tika mainīts.
Viljams Vilberforss
Viljams Vilberforss (William Wilberforce, dzimis, miris ) bija britu politiķis un filantrops, kā arī Apvienotās Karalistes parlamenta loceklis. Viņš bija līderis kustībai par vergu tirdzniecības atcelšanu.
Pulcēšanās brīvība
Pulcēšanās brīvība Latvijā
Likums "Par sapulcēm..." tika būtiski grozīts 2003.—2005. g., ierobežojot pasākumu rīkošanas iespējas; daļēji šos grozījumus, kā arī vairākus likuma sākotnējus noteikumus, 2006. g. atcēla Satversmes tiesa.
Engel
Engel ir vācu grupas Rammstein pirmais singls no otrā albuma Sehnsucht. Svilpošana dziesmā ir veidota uz sintezatora, tomēr koncertos svilpo arī Rihards Kruspe. Piedziedājuma sieviešu vokāla daļu izpilda Kristiāna Hebolde no muzikālā kolektīva Bobo in White Wooden Houses. Vēlāk tika izlaista arī dziesmas angliskā versija.
Dole (stacija)
Vēsture
1884. gadā tika atvērta stacija Petrovskij lagerj (ru) Rīgas garnizona karaspēku vasaras nometņu apkalpošanai. Pēc Pirmā pasaules kara stacija netika atjaunota. 1960. gadā tās vietā ierīkoja Doles pieturas punktu.
Gaviāli
Sistemātika
Ģints
Āfrikas svītrainā zebiekste
Vairošanās
Nebrīvē Āfrikas svīrainās zebiekstes pārojas no septembra līdz aprīlim. Abi dzimumi mēdz iekosties partnera kaklā kā upurī un to purināt. Mātītes, ja pazaudē pirmo metienu, sapārojas atkārtoti. Grūsnības periods ilgst 31—33 dienas, parasti piedzimst 1—3 mazuļi. Māte tos zīda ar pienu 11 nedēļas, bet jau 20 nedēļu vecumā mazuļi ir gandrīz pieauguši. Dzimumbriedumu zebiekstes mātīte sasniedz 19 mēnešos, bet tēviņi 33 mēnešu vecumā.
Fransisko Goja
Fransisko Hosē de Goja i Lusientess (Francisco José de Goya y Lucientes, dzimis 1746. gada 30. martā, miris 1828. gada 16. aprīlī) bija spāņu gleznotājs un grafiķis. Goja bija portretists un Spānijas galma gleznotājs. Daudzi Gojas darbi atrodas Prado muzejā Madridē.
Biogrāfija
Goja dzimis Fuendetodosā, Aragonā, 1746. gadā. Arī bērnību viņš pavadīja Fuendetodosā; viņa tēvs tur bija apzeltītājs. Apmēram 1749. gadā ģimene iegādājās māju Saragosā un vēl pēc dažiem gadiem pārvācās uz turieni. 14 gadu vecumā Goja kļuva par gleznotāja Hosē Luhana mācekli. Vēlāk viņš pārcēlās uz Madridi, kur studēja kopā ar Antonu Rafaelu Mengsu, gleznotāju, kas bija iecienīts karaliskajās aprindās.
Darbi
Gojam bija daudz draugu spāņu aristokrātijas aprindās. Viņš gleznojis Pedro de Alkantara Tellesu-Hironu, devīto Osunas hercogu, un viņa sievu Mariju Hosefu de la Soledadu, devīto Osunas hercogieni, savu slaveno patronesi Mariju del Pilaru Teresu Kajetanu de Silvu i Alvaresu de Toledo, trīspadsmito Albas hercogieni un viņas vīru Hosē Alvaresu de Toledo i Gonsaga, trīspadsmito Albas hercogu.
Karolīnas "Hurricanes"
Savas pastāvēšanas vēsturē "Hurricanes" ir vienu reizi uzvarējis NHL čempionātā, divas reizes kļuvis par konferences uzvarētāju un trīs reizes — divīzijas čempionu. Mājas spēles komanda aizvada PNC Arena hallē.
Arābu sacelšanās
Notikumi pirms konflikta
1908. gada vēlēšanās virsroku guva Vienotības un progresa komiteja, pārspējot tās opozīcijas grupu ar Princi Sabahaddinu priekšgalā. Opozīcija savos uzskatos bija daudz liberālāki, viņi simpatizēja britiem un bija daudz tuvāki galmam. Jaunajā parlamentā bija 142 turki, 60 arābi, 25 albāņi, 23 grieķi, 12 armēņi, 5 ebreji, 4 bulgāri, 3 serbi un 1 valāhs. Tika mainīta osmaņu valsts politika un neturku izcelsmes iedzīvotāji pieredzēja vēl lielāku diskrimināciju.
Raiens Keslers
Spēlētāja karjera
2002. gada Pasaules U-18 čempionāta viņš tika atzīts par turnīra labāko spēlētāju. 2005. gadā tika atzīts par AHL sezonas MVP un piedalījās All-Star spēlē. 2009. gadā tika apbalvots ar Saislona Teilora balvu kā "Canucks" labākais spēlētājs.
Zeltainais šakālis
Izplatība
Āzijā šakāļu izplatības areāls ietver Arābijas pussalu, Turciju, Libānu, Izraēlu, Sīriju, Irāku, Irānu, Pakistānu, Centrālāziju, Indijas subkontinentu, Šrilanku, Mjanmu, Taizemi un daļu Indoķīnas. Nav sastopams Āfrikā.
Uzvedība un barība
Zeltainais šakālis ir visēdājs un barojas ar visu, ko var atrast. Tā diēta sastāv no apmēram 54% gaļas un 46% dažāda rakstura veģetārās barības. Šakālis medī nelielus dzīvniekus: trušus, grauzējus, putnus, kukaiņus, zivis un mērkaķus. Šim plēsējam ir ļoti laba dzirde, ko tas lieto medījot, saklausot mazo dzīvnieku pārvietošanos zālē. Reizēm šakālis nomedī dzīvniekus, kas ir 4 līdz 5 reizes smagāki par pašu šakāli. Tie parasti ir lielo zālēdāju mazuļi, kā, piemēram, gazeles, antilopes un citi. Šakālis parasti medī viens, bet reizēm tie veido medību grupas.
Ja šakālim būs iespēja, tas nozags medījumu lielajiem plēsējiem kā lauvām un tīģeriem, sagaidot brīdi, kad lielie plēsēji ir paēduši. Šakālis neapēsto barību norok un paslēpj no citiem plēsējiem, lai vēlāk atgrieztos pie krājuma.
Dārziņi (stacija)
No 2019. gada decembra tika samazināts pasažieru vilcienu reisu skaits, kas pietur Dārziņu pieturā. No 2022. gada Dārziņu pieturu paredzēts slēgt. Pieturas punktā biļešu kase ir slēgta.
Autoceļš A3 (Latvija)
A3 ir viens no vismazāk noslogotākajiem A ceļiem Latvijā, vidēji dienā to izmanto mazliet vairāk kā 5000 automašīnas.
Velsas braucamā tipa ponijs
Vēsture
Iesākumā Velsas braucamā tipa ponijs tika veidots, krustojot Velsas kalnu poniju (sekcija A) ar Velsas braucamo poniju (sekcija D), līdz ar to sekcijas C izveidē ir spēcīga arābu zirga ietekme. Mūsdienās reizēm joprojām šādā veidā iegūst sekcijas C Velsas ponijus. Vēlāk šķirne tika krustota arī ar Andalūzijas zirgu, ar mūsdienās izmirušo Pembrokas vilcēju, ar Norfolkas rikšotāju un vēlāk ar Haknejas zirgu un Jorkšīras braucamo zirgu.
Krīts (periods)
Sauszemes dzīvnieku valsts
Sauszemes dzīvnieku valsts (īpaši mugurkaulnieku) izmaiņas nebija tik lielas. Krīta perioda rāpuļi pārstāvēja tās pašas grupas kā juras periodā, tikai sasniedza lielākus izmērus un vairāk specializējās. Daudzi dinozauri sasniedza 5—8 metru augstumu un 20 metru garumu. No lidojošajiem zauriem dzīvoja milzīgais oterodons, kura spārnu izpletums bija 8 m un galvaskauss 1,5 m. Plēsīgos dinozaurus pārstāvēja 10 m augsti tiranozauri u.c. tiem radniecīgas ģintis. Starp zālēdājiem, putniegurņa dinozauriem apakškrīta epohā vēl dzīvoja iguanodoni un Camptosaurus, kurus augškrītā nomainīja Trachodon un tam radniecīgas formas. Krīta perioda putniegurņu zālēdājus pārstāvēja formas ar ļoti dažādiem aizsardzībai pielāgotiem izaugumiem. Tā Polacanthus muguru klāja gari kaula dzelkšņi, atgādinot ežu adataino kažoku. Savukārt Triceratops ķermenis bija klāts ar biezu ādu bez kaula izaugumiem, taču viss bruņojums koncentrējās uz galvas. Galvaskauss tam beidzās ar asu knābi, uz kura atradās masīvs ragveida izaugums. Vēl divi gari ragi atradās galvaskausa virspusē virs tā acīm. Galvaskausa aizmugurējā daļa nobeidzās ar platu, plakanu apkakli ar asiem izaugumiem, kas nosedza kaklu. Galvaskausa izmērs bieži vien pārsniedza 2 metrus, pie kopējā ķermeņa garuma 8 m.
Bezmugurkaulnieki
Jūras fauna krīta periodā arī diezgan atšķirās no juras perioda faunas. Juras un krīta perioda mijā būtiski izmainījās amonītu grupas. Juras perioda amonītu lielākā daļa izmira. Palika tikai Phylloceratidae, Lytoceratidae u.c. Jaunās krīta amonītu faunas sastāvs un ārējais izskats bija diezgan savdabīgs. Bez formām ar normālu plakanspirālisku čaulu (Polyptychites, Parahoplites, Acanthoceras, Mortoniceras, Neocomites, Simbirskites, Schloenbachia, Hoplites u.c.), krīta periodā radās vesela virkne ģinšu ar anomālas formas čaulām. Vieniem vijumi savā starpā nesaskārās (Crioceras), citiem forma ieguva nūjas formu (Hamites, Baculites). Vēl citiem spirāliskā čaula tālāk pārgāja izstieptā, tad atkal izstieptā čaulas daļa atkal izveidoja āķi (Scaphites, Ancyloceras). Citām formām spirāle tinās vairs ne plakaniski, bet kā gliemežiem (Turrilites). Tajā pat laikā kopā ar normālu septu šuves līniju bija sastopamas formas ar vienkāršotu šuves līniju, līdzīgu ceratītiem vai pat goniatītiem (Tissotia). Parādījās gigantiskas amonītu formas ar čaulas izmēriem līdz 2 metriem diametrā (Pachydiscus).
Būtiski izmainījās arī belemnītu fauna. Apakškrītā to starpā parādījās diezgan savdabīgas formas (piemēram, saplacinātie Duvalia). Augškrīta epohā plašu izplatību sasniedza Belemnitella un Actinocamax ģinšu pārstāvji.
Zaķumuižas kungu māja
Vēsture
Sakarā ar datējuma problēmām, pētnieki pils celtniecību (skat. zemāk) izvairīgi saista ar 20. gadsimta sākumu. Pirmā pasaules kara laikā, atlaidinot apkures caurules, izcēlās ugunsgrēks, kā rezultātā pils nodega. Divdesmitajos gados pili daļēji restaurēja, realizējot citu arhitektūras risinājumu. 2002. gadā pilī atkārtoti izcēlās ugunsgrēks, kas ēku iznīcināja gandrīz pilnībā. Pili vairs neatjaunoja un 2012. gada jūnijā to pilnībā nojauca.
Rumbula (stacija)
Rumbula ir dzelzceļa pieturas punkts līnijā Rīga—Daugavpils, kas atrodas Ropažu novada Stopiņu pagasta dienvidrietumu daļā, starp Dārziņu un Gaismas pieturām.
Dzirciems (Rīga)
Dzirciems ir Rīgas pilsētas apkaime Pārdaugavā, Kurzemes rajonā. Dzirciema apkaime ir viena no centrālajām Pārdaugavas apkaimēm. Tā robežojas ar Iļģuciema, Ķīpsalas, Āgenskalna, Zasulauka un Imantas apkaimēm. Dzirciema apkaimes robežas ir dzelzceļš, Slokas iela, Dagmāras iela, Lilijas iela, Tvaikoņu iela, Zunds, Daugavgrīvas iela, Kliņģeru iela, Kuldīgas iela, Slokas iela, Jūrmalas gatve.
Vēsture
Dzirciema iela ir viena no lielākajām Dzirciema satiksmes trasēm, kas ved arī caur Iļģuciemu. Tā veidojusies kā ceļš no Buļļu ielas uz Lielo muižu. 30. gados, plānojot Iļģuciema apbūvi, bija paredzēts t.s. Dzirciema ielas caurlauzums no Buļļu ielas līdz Purva ielai. Turpmāk Dzirciema ielas līnija mainīta saskaņā ar Iļģuciema kompleksās apbūves rekonstrukcijas 1968. gada detālplānojumu.
Sekundārās emisijas lampa
Izmantošana
Sekundārās emisijas lampas izmanto beztransformatoru impulsģeneratoros, jo ar tām var iegūt impulsus ar sevišķi stāvām frontēm (tā saucamajām nanosekunžu frontēm).
Industriālais roks
Mūzikas raksturojums
Viena no industriālā roka raksturīgākajām pazīmēm ir specifisks rūpniecisks, mehānisks skanējums, kas izveidojās jau 1980. gados no dažādu industriālā roka priekšteču, piemēram, SPK, Einstürzende Neubauten, Die Krupps un Test Dept, mūzikas, kas kā sitaminstrumentus izmantoja stieņus, plāksnes, caurules un citus metāla izstrādājumus.
Dzilnu dzimta
Dzilnu dzimta jeb dzeņu dzimta (Picidae) ir lielākā dzilnveidīgo (Piciformes) putnu dzimta, kas apvieno 236 putnu sugas un kas tiek iedalītas 35 ģintīs un 4 apakšdzimtās. Dzilnu dzimtas putni sastopami gandrīz visā pasaulē, izņemot Austrāliju, Jaunzēlandi, Jaungvineju, Madagaskaru un polāros reģionus. Lielākā daļa sugu mājo mežos, lai gan dažas sugas piemērojušās videi bez kokiem.
Ligzdošana
Visas dzilnu dzimtas sugas ligzdo dobumos. Lielākā daļa ligzdo koku dobumos, bet sugas, kas piemērojušās dzīvei tuksnesī, kur neaug koki, ligzdo kaktusu dobumos vai alā, kas izrakta zemē. Dzilnas, dzeņi un pundurdzeņi dobumus ligzdošanai izkaļ paši, bet tītiņi to nedara. Ligzda parasti tiek izklāta ar koku skaidām. Daudzas sugas katrā ligzdošanas sezonā kaļ jaunu dobumu. Lai izkaltu piemērotu ligzdošanas dobumu, putnam nepieciešams apmēram viens mēnesis laika. Pamestos dobumus ieņem citu putnu sugas vai mazie zīdītāji, kas dzīvo kokos. Tā kā uz dzeņu un dzilnu izkaltajiem dobumiem pretendē daudzas dzīvnieku sugas, putniem tie ir agresīvi jāaizsargā. Dažas sugas izmanto arī citus paņēmienus cīņā ar dobumu konkurentiem, piemēram, sarkangalvas dzenis (Melanerpes rubricapillus) dobumu kaļ nelielu zaru apakšējā plaknē. Tādējādi lielāku sugu putni nespēj ieņemt dobumu.
Lielākā daļa dzilnu dzimtas sugas veido monogāmus pārus, tomēr dažas sugas ir poligāmas, kā arī ir novērota poliandrija, piemēram, Vestindijas dzenim (Melanerpes superciliaris). Ligzdojošais pāris kopīgi kaļ ligzdošanas dobumu, perē olas un audzina mazuļus. Tomēr dobumu pamatā izkaļ tēviņš un olas tas parasti perē nakts laikā. Dējumā parasti ir 2—5 baltas olas. Tās tiek perētas apmēram 11—14 dienas un mazuļi atkarībā no sugas izaug apmēram 18—30 dienās.
Vikingi
Nosaukuma izcelsme
Vārda "vikingi" izcelsme nav īsti skaidra — vēstures literatūrā jēdziena “vikings” visai loģiskā etimoloģija visbiežāk tiek atvasināta no darbības vārda vīkj — 'pagriezties, izvairīties'. Tā tika nosaukti ziemeļnieki (normaņi) vai skandināvi. Vikingi, tāpat kā vairums citu agrāko vai vēlāko gadsimtu piejūras reģionu iedzīvotāju, nodarbojās ar lauksaimniecību un zvejniecību. Tomēr vikingi Eiropas attīstībā nospēlēja savdabīgu, lai gan īslaicīgu lomu (800—1050). Šī loma bija divējāda. Sākotnēji vikingi savu jūras braukšanas prieku arvien vairāk papildināja ar laupīšanu. Tomēr drīz tie atrada ienesīgu tirdzniecības ceļu no Rietumeiropas uz Tuvajiem Austrumiem, kuru vairākus gadsimtus pirms viņiem kontrolēja goti. Vikingi nekavējoties sāka izmantot radušos iespēju organizēt plašu tirdzniecību, jeb runājot mūsdienu valodā — preču tranzītu.
Krievu historiogrāfijā, kā arī no tās atvasinātos latviešu vēsturnieku darbos "vikingi", kuru dzīve un darbība noritēja Austrumeiropā, tiek dēvēti par varjagiem (ru — no biz. gr. Barangoi, sensk. vaeringjar, iespējams, no vringjar — 'zobenvīri' vai no vaeringi — 'uzticamie'). Mūsdienu latviešu historiogrāfijā to nelieto, bet novecojušā literatūrā no pagājušā gadsimta pirmās puses un vidus termins vēl sastopams. Tas līdzīgi kā Francijā, Normandijā apmetušos vikingus dēvē par normāņiem.
Ersans Iljasova
Karjera
Pēc vienas sezonas Turcijas augstākajā līgā E. Iljasova pieteicās NBA draftam, kur 2005. gada draftā viņu ar 36. numuru otrajā kārtā izvēlējās Milvoki "Bucks". Pirmo sezonu pēc drafta E. Iljasova aizvadīja komandas fārmklubā Talsas "66ers" D līgā. Nākamajā sezonā viņš spēlēja "Bucks", tomēr spēles laiks un produktivitāte nebija lieli. Tāpēc 2007. gadā viņš atgriezās Eiropā, kur aizvadīja divas sezonas FC Barcelona, kļūstot par Spānijas čempionu un sasniedzot Eirolīgas pusfinālu.
2009. gada vasarā E. Iljasova atgriezās NBA un noslēdza trīs gadu līgumu ar "Bucks", kura sastāvā divu sezonu laikā kļuva par vienu no vadošajiem spēlētājiem. 2011. gada NBA lokauta laikā spēlēja Turcijā Stambulas "Anadolu Efes" sastāvā. Pēclokauta sezonu uzsāka ļoti produktīvi, iespaidīgāko spēli aizvadot uzvarā pret Ņūdžersijas "Nets", gūstot 29 punktus un savācot 25 bumbas zem groziem.
Pelēkā dzilna
Pelēkā dzilna (Picus canus) ir dzilnu dzimtas (Picidae) meža putnu suga. Pelēkā dzilna izplatīta Eirāzijas mežu joslā no Eiropas centrālajiem reģioniem un uz austrumiem līdz Klusā okeāna piekrastei, Malakas pussalai un Sumatrai. Vairākās valstīs, kurās pelēkā dzilna ir sastopama, tā ir diezgan reta suga, taču Latvijā samērā parasta ligzdojošā suga. Pēdējos desmit gados to skaits ir pieaudzis vairāk kā par 30%.
Lāsumainais sesks
Lāsumainais sesks (Vormela peregusna) ir neliels sermuļu dzimtas (Mustelidae) plēsējs, un tā ir vienīgā suga lāsumaino sesku ģintī (Vormela). Savu zinātnisko nosaukumu lāsumainais sesks ir ieguvis no vācu un ukraiņu valodas. Vārds Vormela cēlies no vācu vārda Würmlein, bet peregusna ir atvasināts no ukraiņu vārda pereguznya.
Izplatība
Lāsumainais sesks dzīvo sausās, atklātās vietās, sākot ar Eiropas dienvidaustrumiem un beidzot ar Ķīnas rietumiem. To var sastapt Krievijas Eiropas daļā, Ukrainā, Bulgārijā, Turcijā, Rumānijā, Ēģiptē, Libānā, Sīrijā, Jordānā, Izraēlā, Palestīnā, Armēnijā, Irānā, Afganistānā, Pakistānā, Balkānos, Mongolijā, Ķīnā, Kazahstānā un Altaja stepēs Sibīrijā. Lai arī to izplatības areāls ir liels, tas ir viens no visretāk sastopamajiem sermuļu dzimtas dzīvniekiem.
Barība
Lāsumainie seski pamatā medī zemes vāveres, pelēkos pundurkāmjus, strupastes, kurmjžurkas, peles un citus grauzējus, nelielus zaķus, putnus, ķirzakas, zivis, vardes, kukaiņus, kā arī tie ēd augļus un augus. Reizēm seski ielavās cilvēku fermās un nomedī kādu vistu, balodi vai nozog virtuvē šķinķi un sieru.
74. Kinoakadēmijas balva
74. Kinoakadēmijas balvas tika pasniegtas un pirmo reizi pasniegšanas ceremonija notika Kodak teātrī, Holivudā, ASV. Balvu pasniegšanu vadīja aktrise Vūpija Goldberga.
Nominācijas 12. februārī paziņoja Kino mākslas un zinātnes akadēmijas prezidents Frenks Pīrsons un aktrise Mārsija Geja Hārdena. Visvairāk nominācijas (trīspadsmit) saņēma filma "Gredzenu pavēlnieks: Gredzena brālība". Visvairāk balvu (četras) saņēma filmas "Gredzenu pavēlnieks: Gredzena brālība" un "Brīnišķais prāts"
Roberts Javtoks
Roberts Javtoks (dzimis Šauļos, Lietuvā) ir profesionāls lietuviešu basketbolists, spēlē centra pozīcijā, Lietuvas basketbola izlases dalībnieks, pašlaik (2010) pārstāv Krievijas Superlīgas klubu Maskavas apgabala "Khimki".
Smoļenskas aviokatastrofa
No Varšavas izlidojusi plkst. 7:23 lidmašīna Tu-154M nogāzās 8:56 (pēc Latvijas laika).
Barenca jūra
Ziemeļos atrodas Špicbergena un Franča Jozefa Zeme, austrumos — Novaja Zemļa un Karas jūra, dienvidos — Eiropas kontinenta krasts, austrumos — Norvēģu jūra (Atlantijas okeāns). Barenca jūras dienvidaustrumos starp Kolgujevas salu, Novaja Zemļu un kontinenta krastu dažkārt izdala atsevišķu Pečoras jūru.
Vēsture
Aukstā kara laikā Barenca jūrā PSRS kara flote izvietoja zemūdenes, kas apgādātas ar starpkontinentālajām raķetēm — šī taktika tiek turpināta arī mūsdienās. Izmantotās atomzemūdeņu kodoldegvielas izgāztuves Barenca jūrā rada lielas bažas par nākotnes vides problēmām.
1970. gados Barenca jūrā sākās naftas produktu atradņu izpēte un tika atklātas bagātīgas atradnes gan Norvēģijas, gan PSRS ūdeņos. Norvēģija drīzumā sāks ekspluatēt pirmo atradni — Snøhvit, savukārt Krievijas pusē vislielākās atradnes Prirazlomnajas izmantošana vēl tiek plānota.
.mf
.mf ir nākotnes Interneta augstākā līmeņa domēns (ccTLD), kurš visticamāk tiks piešķirts Senmartēnai, vadoties pēc 2007. gada 21. septembra ISO 3166 Pārvaldības aģentūras lēmuma piešķirt MF kā ISO 3166-1 alfa-2 kodu Senmartēnai Šis lēmums sekoja no Francijas 2007. gada 15. jūlija lēmuma par aizjūras teritorijām.
Radža Bells
Vēl ir spēlējis Filadelfijas "76ers", Dalasas "Mavericks", Jūtas "Jazz", Fīniksas "Suns", Šarlotas "Bobcats" un Goldensteitas "Warriors" klubu sastāvos. Divas reizes ticis iekļauts līgas simboliskajā aizsardzības izlasē.
Varmijas-Mazūrijas vojevodiste
Administratīvais iedalījums
Vojevodiste iedalās 21 apriņķī (powiat) — no tiem 2 ir pilsētas ar apriņķa tiesībām (miasto na prawach powiatu) un 19 lauku apriņķi (powiat ziemski). Visā vojevodistē ir 116 gminas (gmina), kuru skaitā ietilpst 47 pilsētas.
Tālavs Jundzis
Tālavs Jundzis (dzimis Gulbenē) ir latviešu jurists un politologs, agrāk - politiķis. Bijis Augstākās Padomes deputāts un aizsardzības ministrs. Latvijas Zinātņu akadēmijas īstenais loceklis.